薛敷政

薛敷政（），字以心，號純臺《万历三十五年丁未科进士履历便览》：薛敷政，纯臺，书一房，丁卯十月十三日生，武进人，丁酉乡试一百一名，会试二百三十二名，三甲一百三十五名，大理寺政，戊申二月授江西永新知县，甲寅考选，己未授山东道，四川巡按，壬戌升太仆寺少卿。曾祖卿，封考功主事；祖应旂，任浙江提学付使；父近鲁，贡士。，直隶常州府武进县（今属江苏常州市）人。明朝政治人物。

生平
萬曆二十五年丁酉科應天府乡试第三十名举人，三十五年（1607年）丁未科进士。大理寺觀政，三十六年二月授江西永新县知县，三十七年本省同考，四十二年考選，四十七年授山東道监察御史、巡按四川。天啓二年官至太仆寺少卿。《明人傳記資料索引》9350：薛敷政，字以心，號純臺，武進人，應旂孫。萬曆三十五年進士，由永新令，考選山東道御史，巡按四川。《常州府志》：薛敷政字以心，武进人。万历进士，授永新知县，砥砺清勤，抚按以卓异特荐，推举廉能第一，考选山东道御史，奉命按蜀，土司奢崇明杀抚臣徐可求等，攻陷夔庆诸郡，是时兵权无主，合省震惊。敷政趍入军门，收抚臣敕印图籍，随题请左布政朱爕元为抚臣，复以便宜调劲兵，倡义固守成都，登陴捍御，出城督阵，躬冒矢石，大小百馀战，连挫贼锋，三月馀矢穷粮竭，斗栗累金，敷政吞布絮充饥腹，三军感泣，忍饥愿效死力，乃檄石柱女土司秦良玉内外夹击，擒斩贼奔溃，恢复州郡，再造全蜀。乃随格迁转，后按臣陈睿谟到蜀，知敷政有功未赏，备疏具陈敷政战守状，奉俞旨得与恩䘏。

交游
缪昌期《毘陵舟次晤别薛纯台仆少》：兰芳挺乔秀，虬姿媚高岑。自非风霰集，谁思俦侣寻。彼美河东子，黯约抱孤襟，一乘骢马出，蜀道行骎骎。妖氛起邛僰，玉垒生重阴。誓衆坚城守，发号执田禽。功成赏更薄，去住盻园林。乃知补浴手，智勇惟深沉。我行届岁尽，雨雪正狂侵。忧时三叹息，河汉渺知音。愿将磊砢骨，持以劝朝簪。

 家族 
曾祖薛卿，封南京吏部主事。祖父薛應旂，浙江副使，贈中憲大夫按察司副使。父薛近鲁，歲贡生。母刘氏。永感下。弟薛敷教（學正）、敷敬（监生）、達生、遵生、敷華、衛生、全生、敷芬。

参考文献

F
Category:武進人
Category:明朝永新縣知縣
Category:明朝山東道監察御史
Category:明朝太僕寺少卿
Category:明朝大理寺觀政